Bulgarien har anlagt tre sager ved EU-Domstolen mod vejpakken, der blev vedtaget sidste år. Særligt hjemrejsereglen, som lastbilchaufførerne snart omfattes af, vækker utilfredshed i det østeuropæiske land, der med sagsanlæggene slutter sig til en række af EU-lande, som er utilfredse med vejpakken.
Offentliggjort: 04.10.21 kl. 16:00
Bulgarien vil stadig ikke strække våben, når det kommer til den vejpakke, som blev vedtaget i EU sidste år.
Landet har således anlagt tre sager ved EU-Domstolen, hvori de blandt andet beskriver reglerne, der snart implementeres i EU-landene, som "ubalancerede" og "diskriminerende". Det oplyser det bulgarske transportministerium over for Euractiv.